**Budapest Főváros II. Kerületi Önkormányzat**

**Gazdasági és Tulajdonosi Bizottság**

**13/2017.**

**JEGYZŐKÖNYV**

**Készült:** a Gazdasági és Tulajdonosi Bizottság 2017. december 18-i rendes ülésén 14:00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. Földszinti nagytárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 14:00

Ernyey László bizottsági tag 14:00

Dr. Gór Csaba bizottsági tag 14:00

Dr. Láng Orsolya meghívott

dr. Mayerné dr. Vágó Eszter meghívott az 1. napirendi ponthoz

Bese Károly meghívott a 2. napirendi ponthoz

dr. Sáska Vera meghívott a 3-4. napirendi pontokhoz

dr. Tas Krisztián meghívott a 3-4. napirendi pontokhoz

Kuti Anita jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 3 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Dr. Gór Csaba bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 283/2017.(XII.18.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Dr. Gór Csaba bizottsági tagot bízza meg.

(3 bizottsági tag van jelen, 3 igen, 0 nem, 0 tartózkodás)

Elnök ezt követően szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 284/2017.(XII.18.) határozata**

A Gazdasági és Tulajdonosi Bizottság úgy dönt, hogy a napirendet – a meghívón szereplő 5. napirendi pont levételével – az alábbiak szerint fogadja el:

1. Javaslat a Képviselő-testület 2018. évi I. félévi munkaprogramjára
2. Döntés a közút kezelőjének felelősségével kapcsolatos kárigényekről
3. Tulajdonosi hozzájárulás a Budapest II. ker., 13654/0/A/1 hrsz. alatti földszinti helyiségben villamos energia teljesítményének növeléséhez
4. Tulajdonosi hozzájárulás a Budapest II. ker., 13497/0/A/1 hrsz. alatt alatti helyiség felújítási/átalakítási munkáihoz, valamint döntés bérleti díjfizetés alóli mentességről
5. Döntés a 14799/0/A/1 helyrajzi számú teremgarázs megnevezésű ingatlanban található, 38-as számú gépkocsi-beállóhelyre vonatkozó bérleti szerződés felmondásáról
6. A Budapest II. kerület, 12561/5 helyrajzi számú ingatlan elővásárlási jogáról történő lemondás
7. Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására
8. A Budapest II. kerület 52206 hrsz-ú ingatlan ügye
9. A BUDÉP Budai Épületfenntartó Kft-vel kötött szerződés módosítása
10. Beszámoló a Gazdasági és Tulajdonosi Bizottság lejárt határidejű határozatainak végrehajtásáról
11. Kérelem a 14799/0/A/17 hrsz. alatt nyilvántartott Budapest II. kerület alatti, állami támogatással épült szociális lakás bérbe adására **Zárt ülés!**
12. Kérelem a Budapest II. kerület 14487 hrsz. alatti lakásra korábban fennállt bérleti díj tartozás utáni késedelmi kamat elengedésére **Zárt ülés!**

(3 bizottsági tag van jelen, 3 igen, 0 nem, 0 tartózkodás)

**Napirend 1. pont**

Javaslat a Képviselő-testület 2018. évi I. félévi munkaprogramjára

Előterjesztő: dr. Murai Renáta Jegyzői Igazgató

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 285/2017.(XII.18.) határozata**

A Gazdasági és Tulajdonosi Bizottság javasolja a Képviselő-testületnek a 2018. év I. félévre vonatkozó munkaprogramjának az elfogadását.

**Felelős:** Polgármester

**Határidő:** 2017. december 19-i képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

dr. Mayerné dr. Vágó Eszter meghívott az ülés hivatalos helyiségéből távozik.

**Napirend 2. pont**

Döntés a közút kezelőjének felelősségével kapcsolatos kárigényekről

Előterjesztő: Pogány Norbert a Környezetvédelmi Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **1/A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 286/2017.(XII.18.) határozata**

A Gazdasági és Tulajdonosi Bizottság úgy dönt, hogy a …………………. által a ……………… forgalmi rendszámú gépjármű 2017. november 1-én 17:00 órakor történt káreseményével kapcsolatban 2017. november 21-én előterjesztett kárigény jogalapját elismeri, és hozzájárul ahhoz, hogy kárt az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2018. február 28.

(3 bizottsági tag van jelen, 3 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **2/A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 287/2017.(XII.18.) határozata**

A Gazdasági és Tulajdonosi Bizottság úgy dönt, hogy az …………………… Kft. által az …………………. forgalmi rendszámú gépjármű 2017. november 17-én 18:31 órakor történt káreseményével kapcsolatban 2017. november 30-án előterjesztett kárigény jogalapját elismeri, és hozzájárul ahhoz, hogy kárt az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2018. február 28.

(3 bizottsági tag van jelen, 3 igen, 0 nem, 0 tartózkodás)

Bese Károly meghívott az ülés hivatalos helyiségéből távozik.

**Napirend 3. pont**

Tulajdonosi hozzájárulás a Budapest II. ker., 13654/0/A/1 hrsz. alatti földszinti helyiségben villamos energia teljesítményének növeléséhez

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 288/2017.(XII.18.) határozata**

A Bizottság úgy dönt, hogy a Budapest Főváros II. Kerületi Önkormányzat **tulajdonosi hozzájárulását adja** ahhoz, hogy a **………………….. Kft.** (székhely: ……………..., Cg.: ……………………., adószáma: ………………, képviseli: ………….. ügyvezető) bérlő a Budapest II. kerület, 13654/0/A/1 hrsz. alatt nyilvántartott, üzlethelyiség **villamos energia teljesítményét** a 2017. november 22. napján kelt kérelmében foglaltak szerinti **növelje és az ehhez szükséges munkálatokat elvégezze.**

A jelen hozzájárulás nem mentesíti a bérlőt az alól, hogy a társasház tulajdonostársainak a társasházakról szóló 2003. évi CXXXIII. törvény 21. § (1) bekezdése szerinti hozzájárulását beszerezze, és a munka csak akkor kezdhető meg, ha a munkával közvetlenül érintett tulajdonostársak tulajdoni hányada szerinti legalább kétharmadának írásbeli hozzájáruló nyilatkozata rendelkezésre áll, amelynek beszerzésére a jelen határozatban meghatározott munkák elvégzése céljából az Önkormányzat, mint tulajdonostárs meghatalmazza a bérlőt.

A bérlő az üzlethelyiség villamos energia teljesítményének bővítését a vonatkozó jogszabályok és a közműszolgáló előírásának megfelelően végezheti el.

A munkák költségei kizárólag a bérlőt terhelik. A költségek megtérítésére a bérlő semmilyen jogcímen nem tarthat igényt sem a II. Kerületi Városfejlesztő Zrt-vel, sem a tulajdonos Budapest Főváros II. kerületi Önkormányzattal szemben sem a bérleti jogviszony fennállása alatt, sem annak bármilyen okból való megszűnésekor.

A bérleti jogviszony bármilyen jogcímen történő megszűnésekor a bérlő – a bérbeadó erre irányuló kérelmére – köteles az eredeti állapotot helyreállítani.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy tegye meg a szükséges intézkedéseket, nyilatkozatokat a szolgáltató felé az ingatlan tulajdonosa nevében adja meg.

**Felelős:** Polgármester

**Határidő:** 30 nap

(3 bizottsági tag van jelen, 3 igen, 0 nem, 0 tartózkodás)

**Napirend 4. pont**

Tulajdonosi hozzájárulás a Budapest II. ker., 13497/0/A/1 hrsz. alatti helyiség felújítási/átalakítási munkáihoz, valamint döntés bérleti díjfizetés alóli mentességről

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **I.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 289/2017.(XII.18.) határozata**

A Bizottság úgy dönt, hogy a Budapest Főváros II. Kerületi Önkormányzat **tulajdonosi hozzájárulását adja** ahhoz, hogy **………………. egyéni vállalkozó** (sz.név: ………………, a.n.: …………….., születési hely és idő: ………………...., székhely: ………………., vállalkozói nyilv.száma: ……………., adószáma: ………………) a Budapest II. kerület, 13497/0/A/1 hrsz. alatt nyilvántartott, az ingatlan-nyilvántartás szerint 137 m2 alapterületű ingatlan bérlője a 2017. szeptember 29. és 2017. december 7. közötti időszakban esedékessé vált bérleti díj, valamint a közös költség megfizetése alól **mentesüljön.** A mentességi időszakra eső, a Bérlő által megfizetett bérleti díj és közös költség összege a soron következő bérleti díj és közös költség összegébe kerül beszámításra.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy tegye meg a szükséges intézkedéseket.

**Felelős:** Polgármester

**Határidő:** 30 nap

(3 bizottsági tag van jelen, 3 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **II.A/** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 290/2017.(XII.18.) határozata**

A Bizottság úgy dönt, hogy a Budapest Főváros II. kerületi Önkormányzat **tulajdonosi hozzájárulását adja** ahhoz, hogy **………………. egyéni vállalkozó** (sz.név: ………….., a.n.: ………………., születési hely és idő: …………………., székhely: ………………, vállalkozói nyilv.száma: ……………., adószáma: ……………) a Budapest II. kerület, 13497/0/A/1 hrsz. alatt nyilvántartott, az ingatlan-nyilvántartás szerint 137 m2 alapterületű ingatlant **felújítsa/átalakítsa** a 2017. december 7-én kelt kérelmében és az annak mellékletét képező dokumentumokban foglaltak szerint, az alábbi feltételekkel.

1. **Bontási munkák**

- téglaválaszfalak, nyílásbefalazás elbontása

- vakolatok leverésre, a felületképzések eltávolítása, fal- és padlóburkolatok, aljzatok elbontása a bontási törmelékek elszállításával

2. **Építészeti átalakítások**

- könnyűszerkezetes gipszkarton válaszfalak építése

- a meglévő falakra átszellőztetett szerelt előtétfal építése

- padló rétegrendjébe utólagos talajpára elleni szigetelés és hőszigetelés készítése

3. **Felületképzések, burkolatok, nyílászárók**

- vakolatok készítése festéssel

- műgyanta burkolat padlóra

- a vizesblokkokban lapburkolat, oldalfalra csempeburkolat

- új dekorfóliázott belső ajtók, a meglévő belső és külső nyílászárók újramázolása

- bejárati ajtó felújítása

4. **Elektromos felújítások**

- új elektromos hálózat kiépítése, új dugaljak, kapcsolók, lámpatestek beszerelésével

- a villamos teljesítmény bővítése 3x32A-ra.

5. **Gépészeti átalakítások**

- gépészeti szellőzés kiépítése a világító udvaron keresztül történő kivezetéssel

- a vizesblokkokban új szaniterek elhelyezése

- elektromos berendezések (bojler, fűtőtestek)

- elektromos padlófűtés kialakítása

6. **Bejárat, portál**

- a bejárati ajtó felújításra kerül, a tevékenységet hirdető cégfelirat a bejárati ajtó mellett kerül elhelyezésre.

A fenti munkák költségei kizárólag a bérlőt terhelik.

A munkavégzés a hatályos jogszabályok alapján szükséges építési- és szakhatósági engedélyek alapján és birtokában történhet – a bérlő kizárólagos költségére és mindenirányú felelősségére, – az épület rendeltetésszerű használatának biztosítása mellett.

A bérlő a portált/homlokzatot érintő munkálatokat a 9/2013.(III.29.) önkormányzati rendelet szerinti településképi bejelentési eljárásban meghozott 2017. november 29. napján kelt VI-1356-4/2017 számú határozatnak megfelelően, az abban foglalt előírások betartásával köteles elvégezni.

A bérlő köteles a közműszolgáltatóval mellékvízmérős szolgáltatási szerződést fenntartani, a mellékvízóra esetleges hitelesítésének költségei a bérlőt terheli.

Az felújítással/átalakítással összefüggésben alkalmazott műszaki megoldások, technológiák során a bérlő köteles figyelemmel lenni a felújított terek épületfizikai minőségének biztosítására, azaz törekedni a megfelelő belső komfortállapotok, a szerkezetek állagvédelme és az ideális energetikai viszonyok összhangjának megtartására. A bérlő kizárólagos felelőssége a beépítésre kerülő, helytelenül megválasztott anyagok, szerkezetek és rendszerek által előálló károsodások. Az épületfizikai minőség biztosítására a vonatkozó szakmai előírások, szakirányú direktívák és jogszabályok az irányadók. Fentiek egyetemlegesen érvényesek esetlegesen harmadik fél (társasház) részére a felújítással összefüggésben később jelentkező károk tekintetében, amelyek vonatkozásában bérlő szavatossági kötelemmel tartozik.

A jelen tulajdonosi hozzájárulás alapján a bérbeadónak és a bérlőnek megállapodást kell kötniük, melyben rögzítésre kerül, hogy a helyiségekben elvégzett, a fent felsorolt felújítási/átalakítási munkálatok költségei kizárólag a bérlőt terhelik, milyen munkák kerülnek elvégzésre, mikor történik a munka megkezdése és befejezése, ezeket köteles a bérlő a bérbeadó részére írásban bejelenteni és igazolni, valamint a bérleti jogviszony bármilyen jogcímen történő megszűnésekor a bérlő a felújítás során elvégzett munkák tekintetében nem jogosult az eredeti állapot helyreállítására, az általa beszerelt berendezéseket, tartozékokat nem szerelheti le, kizárólag csak az állag sérelme nélkül leszerelhető berendezési és felszerelési tárgyakat viheti el. A megállapodásban rögzíteni kell, hogy a bérlőt terheli az általa beépített berendezési és felszerelési tárgyak, továbbá tartozékok karbantartása, cseréje, javítása, továbbá köteles azokat folyamatosan a rendeltetésszerű használatra alkalmas állapotban tartani.

A költségek megtérítésére a bérlő semmilyen jogcímen nem tarthat igényt sem a II. Kerületi Városfejlesztő Zrt-vel, sem a tulajdonos Budapest Főváros II. kerületi Önkormányzattal szemben sem a bérleti jogviszony fennállása alatt, sem annak bármilyen okból való megszűnésekor.

A bérlő köteles a munka megkezdésétől számított 3 hónapon belül a felújítási munkálatokat befejezni.

A bérlő a munkavégzés tényleges időtartamára, **de legfeljebb** **3 hónapra** a bérleti díjfizetés alól **mentesül. A bérleti díjfizetés alóli mentesség a közös költség és egyéb szolgáltatási költségek megfizetésének kötelezettsége alól a bérlőt nem mentesíti**.

A bérlőt a díjmentesség csak a munkakezdésre és befejezésre vonatkozó bejelentési kötelezettség betartása esetén illeti meg, a bejelentési kötelezettség elmulasztása esetén a díjfizetés alóli mentesség minden külön további nyilatkozat nélkül megszűnik.

Ha jelen hozzájárulás kézhezvételétől számított 15 napon belül a bérlő a bérbeadóval nem köti meg az engedélyezett munkák tárgyában a megállapodást, akkor a jelen hozzájárulás hatályát veszti és a bérlő nem jogosult a munkák elvégzésére.

A jelen hozzájárulás nem mentesíti a bérlőt az alól, hogy a társasház tulajdonostársainak a társasházakról szóló 2003. évi CXXXIII. törvény 21. § (1) bekezdése szerinti hozzájárulását beszerezze, és a munka csak akkor kezdhető meg, ha a munkával közvetlenül érintett tulajdonostársak tulajdoni hányada szerinti legalább kétharmadának írásbeli hozzájáruló nyilatkozata rendelkezésre áll, amelynek beszerzésére a jelen határozatban meghatározott munkák elvégzése céljából az Önkormányzat, mint tulajdonostárs meghatalmazza a bérlőt.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy tegye meg a szükséges intézkedéseket.

**Felelős:** Polgármester

**Határidő:** 30 nap

(3 bizottsági tag van jelen, 3 igen, 0 nem, 0 tartózkodás)

Dr. Sáska Vera és Dr. Tas Krisztián meghívottak, az ülés hivatalos helyiségéből távoznak.

**Napirend 5. pont**

Döntés a 14799/0/A/1 helyrajzi számú teremgarázs megnevezésű ingatlanban található, 38-as számú gépkocsi-beállóhelyre vonatkozó bérleti szerződés felmondásáról

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 291/2017.(XII.18.) határozata**

A Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, **14799/0/A/1 hrsz-on** nyilvántartott, 683 m2 területű, teremgarázs megnevezésű ingatlanban található 38-as gépkocsi-beállóhelyre az ……………….. Zrt. (rövidített név: …………Zrt., székhely: ……………………….., Cg………………., képviseli: …………….. és ………………… együttesen) 2017. november 17. napján kelt és 2017. november 23. napján érkezett felmondását tudomásul veszi azzal, hogy a bérleti jogviszony 2017. december 31. napján megszűnik és a bérlő köteles a bérleményt 2018. január 2. napján 10.00 órakor kiürítve, rendeltetésszerű használatra alkalmas állapotban a bérbeadó képviselője részére átadni, és a birtokbaadással egyidejűleg igazolni, hogy a gépkocsi-beállóhelyre díjtartozás nem áll fenn. Amennyiben a bérlő a kijelölt időpontban a gépkocsi-beállóhelyet nem adja vissza a bérbeadó birtokába, úgy a Bizottság felhatalmazza a Vagyonhasznosítási és Ingatlan-nyilvántartási Osztályt a gépkocsi-beállóhely kiürítésére peres eljárás, valamint az esetleges díjhátralék, a használati díj, azok kamatai, továbbá a perrel felmerült költségek megfizetésére peres vagy felszámolási eljárás megindítására.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 90 nap

(3 bizottsági tag van jelen, 3 igen, 0 nem, 0 tartózkodás)

**Napirend 6. pont**

A Budapest II. kerület, 12561/5 helyrajzi számú ingatlan elővásárlási jogáról történő lemondás

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 292/2017.(XII.18.) határozata**

A Bizottság úgy dönt, hogy a Budapest Főváros II. Kerületi Önkormányzat nem él a Budapest II. kerület, 12561/5 helyrajzi számú, 275 m2 területű, kivett beépítetlen terület megnevezésű ingatlan tekintetében az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. törvény 39.§ (2) bekezdésében foglaltak alapján fennálló elővásárlási jogával a Budapest Főváros Önkormányzata, mint tulajdonos képviseletében eljáró Budapest Főváros Vagyonkezelő Központ Zrt. eladó, valamint az Osztrák Köztársaság (képviseli: Európáért, Integrációért és Külügyekért Felelős Szövetségi Minisztérium székhely: Osztrák Köztársaság, A-1010 Bécs, Mnoritenplatz 8.: képviseli: a Vevő képviseletében a szerződés aláírására és a vételár megfizetésére is kiterjedő hatályú meghatalmazással eljáró Ministerialrat MSc. Mag. iur. ……………… meghatalmazott, osztrák állampolgár) vevő között 19.770.000,- Ft + 5.337.900,- Ft áfa, azaz bruttó 25.107.900,- Ft összegű vételár mellett a 2017. november 24. napján aláírt ingatlan adásvételi szerződés vonatkozásában.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2018. január 31.

(3 bizottsági tag van jelen, 3 igen, 0 nem, 0 tartózkodás)

**Napirend 7. pont**

Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 293/2017.(XII.18.) határozata**

A Bizottság úgy dönt, hogy elfogadásra javasolja a Képviselő-testületnek az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet melléklet szerinti módosítását.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 8. pont**

A Budapest II. kerület 52206 hrsz-ú ingatlan ügye

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 294/2017.(XII.18.) határozata**

A Bizottság úgy dönt, hogy a 319/2000.(V.08.) határozatát módosítja és javasolja a Képviselő-testületnek, hogy a Budapest Főváros II Kerületi Önkormányzat az Önkormányzat 843/1000 arányú és a …………………………… Alapítvány 157/1000 arányú közös tulajdonában álló Budapest II. kerület 52206 hrsz-ú, „felülvizsgálat alatt” található, „kivett iskola, udvar, sportpálya” megnevezésű, 5252 m2 területű ingatlanon fennálló tulajdonközösséget akként szüntesse meg, hogy az ingatlanban fennálló 843/1000 tulajdoni hányadát értékesítse az Alapítvány, mint a Polgári Törvénykönyvről szóló 2013. évi V. törvény 5:81.§ (1) bekezdése alapján elővásárlási joggal rendelkező tulajdonostárs részére.

Bizottság javasolja a Képviselő-testületnek, hogy az Önkormányzat 843/1000 tulajdoni hányadának forgalmi értékét az ingatlanforgalmi szakvélemény alapján 428.244.000.- Ft összegben állapítsa meg, melybe számítsa be az Alapítványnak az általa korábban bérelt Budapest II. kerület 54556 hrsz-ú, ingatlanon végzett értéknövelő beruházásait a 318/2000.(V.08.) GTB határozattal elismert 9.474.929.- Ft és annak 2000. május 8. napjától 2017. december 19. napjáig számított törvényes mértékű késedelmi kamata erejéig, azaz mindösszesen 42.878.596.- Ft összegben, így a Budapest II. kerület 52206 hrsz-ú ingatlanon fennálló 843/1000 tulajdoni hányadának vételárát 385.365.404.- Ft összegben állapítsa meg azzal, hogy az Alapítvány a vételárat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 23/A §-a alapján hitel igénybevételével két részletben fizetheti meg.

A Bizottság továbbá úgy dönt, javasolja a Képviselő-testületnek, hogy hatalmazza fel a Polgármestert a közös tulajdon megszüntetésére irányuló adásvételi szerződés megkötésére.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 9. pont**

A BUDÉP Budai Épületfenntartó Kft-vel kötött szerződés módosítása

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 295/2017.(XII.18.) határozata**

A Bizottság úgy dönt, javasolja a Képviselő-testületnek, hogy hogy a Budapest Főváros II. Kerületi Önkormányzat és a BUDÉP Budai Épületfenntartó Korlátolt Felelősségű Társaság (székhelye: 1027 Budapest, Frankel Leó út 5., Cg. 01-09-261965, képviseli: dr. Fábián Árpád ügyvezető) között 1994. július 5. napján létrejött és 1997. január 27., 2004. augusztus 4., 2012. június 22., 2012. június 26., 2013. március 8., 2014. július 10., 2014. december 23., 2015. május 29. napján, 2016. január 5. napján, 2016. június 30. napján, 2016. december 23. napján, valamint 2017. június 30. napján módosított szerződést a jelen határozat melléklete szerint módosítsa és hatalmazza fel a Polgármestert a szerződés módosítás aláírására.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 10. pont**

Beszámoló a Gazdasági és Tulajdonosi Bizottság lejárt határidejű határozatainak végrehajtásáról

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 296/2017.(XII.18.) határozata**

Gazdasági és Tulajdonosi Bizottság úgy dönt, hogy a 132/2017.(VI.27), 135/2017.(VI.27), 185/2017.(VI.27), 186/2017.(VI.27), 188/2017.(VI.27), 189/2017.(VI.27), 190/2017.(VI.27), 191/2017.(VI.27), 192/2017.(VI.27), 193/2017.(VI.27), 211/2017.(XI.27), 212/2017.(XI.27), 213/2017.(XI.27), 214/2017.(XI.27), 219/2017.(XI.27), 225/2017.(XI.27), 236/2017.(XI.27), 237/2017.(XI.27), határozatainak végrehajtásáról szóló beszámolót elfogadja, egyidejűleg a 116/2017.(V.24) határozat végrehajtásának határidejét 2018. június 30. napjáig meghosszabbítja.

**Felelős:** Polgármester

**Határidő:** azonnal

(3 bizottsági tag van jelen, 3 igen, 0 nem, 0 tartózkodás)

**Napirend 11. pont**

Kérelem a 14799/0/A/17 hrsz. alatt nyilvántartott állami támogatással épült szociális lakás bérbe adására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

**Napirend 12. pont**

Kérelem a Budapest II. kerület, 14487 hrsz. alatti lakásra korábban fennállt bérleti díj tartozás utáni késedelmi kamat elengedésére

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

Az ülés befejezésének időpontja: 14.20 órakor.

A jegyzőkönyv gépelve 2017. december 18. napján.

……………………………….

**Őrsi Gergely**

Bizottság elnöke

hitelesítette: ……………………………

**Dr. Gór Csaba**

……….………………………

**Kuti Anita**

Jegyzőkönyvvezető

|  |
| --- |
| **Kapják:**  Dr. Láng Zsolt polgármester  Jegyzői Titkárság  Budapest Főváros Kormányhivatala |